b'\n_START_ARTICLE_\nPyr\xc3\xa9n\xc3\xa9es-Orientales\n_START_SECTION_\nZgodovina\n_START_PARAGRAPH_\nDepartma je bil ustanovljen v \xc4\x8dasu francoske revolucije 4. marca 1790 iz ve\xc4\x8dinskega dela nekdanje province Roussillon in majhnega dela Languedoca - Fenouill\xc3\xa8des._NEWLINE_Leta 1258 je bila z mirovnim sporazumom v Corbeilu dose\xc5\xbeena meja med francosko monarhijo in Aragonijo, s katero je Roussillon ostal na ju\xc5\xbeni strani. S kasnej\xc5\xa1im Pirenejskim sporazumom iz leta 1659 je Roussillon z izjemo enklave Ll\xc3\xadvije bil pripojen Franciji._NEWLINE_\xc5\xa0panija je zasedla departma v aprilu 1793, vendar ga je Franciji uspelo vrniti trinajst mesecev kasneje po bitki pri kraju Peyrestortes.'